open-index/open-wikipedia-markdown huggingface dataset:
Hansen og Hansen

***Hansen og Hansen*** er en norsk film fra 1941. Regien var ved Alfred Maurstad. Hovedrollene ble spilt av Liv Bredal og Carsten Winger. Filmen er en omarbeidelse av Finn Bøs teaterstykke "Konge for en natt", som hadde blitt satt opp på Det Nye Teater. Det ble utskrevet en konkurranse om beste gjennomgangsmelodi til filmen. 300 manuskripter ble innsendt, og Stavanger mannen Jensen Larsen vant. Finn Bø skrev så tekst og tittel til melodien.
Filmen ble en stor suksess på kino i 1941.

## Handling
"Carsten Winger er .. . den unge ukjente Hansen som dumper opp i et pensjonat på vestkanten hvor man samme dag venter en riktig sjarmør og levemann av samme navn. På dette pensjonatet inntreffer det da en hel del rare ting, blant annet en brann. Den "falske" Hansen blir videre arrestert istedenfor sjarmøren og levemannen som senere avsløres som en svindler. Men misforståelsen oppklares, den ekte Hansen blir tatt av lovens lange arm. Winger slipper ut igjen og får sin mannequin- Frøken Noer"  

## Sang og melodi
* «Jeg elsker deg» («Te quero») (Melodi: Jens Larsen/Tekst: Finn Bø). Innspilt av Aage Braarud med Willy Johansens orkester i Oslo i mars 1941. Utgitt på 78-platen His Master's Voice A.L&nbsp;2747. I filmen ble sangen fremført av Alfred Maurstad.
* «Te Quero» – Tango. (Melodi: Jens Larsen/Tekst: Finn Bø). Innspilt av Olav Werner med Ø. Berghs Bristolorkester i mars 1941. Utgitt på 78-platen Columbia GN&nbsp;812. Også innspilt av Odeon ensemble Dir.: Bjarne Amdahl Refr.: Harald Larsen i Oslo 5. mars 1941. Utgitt på 78-platen Odeon ND-3840 AN&nbsp;290344.
* «Christianiaswing» – Foxtrot (Melodi: Kristian Hauger). Innspilt av Kristian Haugers Danseorkester i Oslo 6. juli 1941. Utgitt på 78-platene Telefunken T-8400 og Telefunken T-8407.

## Skuespillere
* Liv Bredal som Frk. Nord
* Carsten Winger som Odd Hansen, en revisor
* Joachim Holst-Jensen som Tallaksen, vassdragsingeniør
* Einar Sissener som agent Sørås.
* Aud Egede-Nissen som Isabella Winge
* Ellen Isefiær som Svanhild
* Carl Struve som Blunke
* Øystein Børke som Dahl, sekretær
* Jens Holstad som Dingstad
* Axel Kielland Hansen som en direktør
* Kari Diesen som Klara
* Alfred Maurstad som en gatesanger
* Einar Vaage som et styremedlem
* Arvid Nilssen som Poppe
* Berit Alten som Frk. Brun
* Erna Schøyen som Frk. Lund
* Nanna Stenersen som Frk. Ring
* Harald Steen som en sjåfør
* Erling Hanson som en styreformann
* Haakon Arnold som en detektiv.		
* Hilda Fredriksen som en fornærmet dame
* Bjørg Riiser-Larsen som en venninne.

## Referanser


## Eksterne lenker
* 
* Om ''Hansen og Hansen'' på nettstedet www.filmfront.no
Nicolas-Théodore de Saussure

**Nicolas-Théodore de Saussure** (født 14. oktober 1767 i Genève i Sveits, død 18. april 1845 i Genève) var en sveitsisk-født kjemiker, vitenskapsmann og student innen plantefysiologi som gjorde flere banebrytende fremskritt innenfor enkelte områder av kjemi. 

## Liv og virke
Nicolas-Théodore var den eldste sønnen til aristokrat og fysiker Horace-Bénédict de Saussure og han ble født i Genève i Sveits. 

Saussure levde i stor grad et stille liv og unngikk resten av samfunnet samtidig som han viet mye oppmerksomhet til forskjellige offentlige anliggender i Genève. I de siste årene av livet hans ble han stadig mer tilbaketrukket fra omverdenen og døde i Genève i april 1845, da han var 78 år gammel. Som en ung mann, akkompagnerte Nicolas-Théodore sin far under mange av hans utflukter i de sveitsiske alpene og han hjalp faren med en forsiktig fastsettelse av mange fysiske konstanter. Saussure var tiltrukket av kjemien og dens underverker store deler av livet og han tok en ledende rolle med å forbedre prosessene for en bedre organisk analyse, og han bestemte sammensetningen av etanol, eter og enkelte andre vanlig forekommende stoffer.

Saussure studerte også prosessen med gjæring, hvordan konvertering fra stivelse til sukker fant sted og en rekke andre prosesser av noe mindre betydning. Mange av hans titalls publiserte artikler i forskjellige vitenskapelige magasiner gjennomgår forskjellige prosesser innenfor kjemi og fysiologi av en rekke planter, jord, og betingelsene for et vegetabilsk liv. Saussure gjennomførte også omfattende forskning på blant annet glukose, fotosyntese og CO2. 

Hans søster, Albertine Necker de Saussure, var en anerkjent forfatter og aktivist for bedre utdannelse av kvinner.

## Verker
* *Chemische Untersuchungen über die Vegetation* . Vol.1&2 . Engelmann, Leipzig 1890 Digital edition by the University and State Library Düsseldorf

## Referanser


## Litteratur
* P. Robin, M. Blondel-Mégrelis: «1800 et 1840, physiologie végétale et chimie agricole», in Comptes rendus de l'Académie d'agriculture de France, 87, 2001, 31-59.
* Augustin-Pyramus de Candolle (2004): *Mémoires et Souvenirs (1778-1841)* édités par Jean-Daniel Candaux et Jean-Marc Drouin avec le concours de Patrick Bungener et René Sigrist. Georg Éditeur (Chêne-Bourg, Genève), collection Bibliothèque d’histoire des sciences : xv + 591 s. ISBN 2-8257-0832-1.
Viliam Ostrozlik

**Viliam Ostrožlík** (født 8. februar 1969 i Surany i Slovakia) er en slovakisk økonom, som var visesentralbanksjef i Slovakias nasjonalbank fra 2007 til 2012.

Han er utdannet ved Slovak Technical University, med spesialisering innen økonomi og ledelse i 1992. I 2000 tok han i tillegg en MBA ved University of Pittsburgh. 

Hans arbeidskarriere startet i 1992, i VUB Bank. Her jobbet han fram til 2002, hvorav årene 1998 til 2000 som generaldirektør i regnskapsavdelingen, og årene 2000 til 2002 til avdelingsdirektør i samme avdeling. I 2003 gikk han til Banka Slovakia, som endret navn til Privatbanka i 2005. Her jobbet han fram til 2007, og var generaldirektør og styreformann. 

Den 31. januar 2007 ble han utnevnt til styremedlem i Slovakias sentralbank, og han begynte i stillingen 1. mars. Fra juli 2007 til juli 2012 var han visesentralbanksjef. Ján Tóth overtok stillingen som visesentralbanksjef etter ham. 

Han er gift og har et barn. 

## Referanser


## Eksterne lenker
* Slovakias nasjonalbank – ''Viliam Ostrozlik''
Kong Tomislavs stororden

**Kong Tomislavs stororden** eller **Kong Tomislavs stororden med bånd og stor morgenstjerne** (kroatisk: *Velered kralja Tomislava* eller *Velered kralja Tomislava s lentom i Velikom Danicom*) er en kroatisk orden innstiftet i 1992. Ordenen er oppkalt etter kong Tomislav I av Kroatia, som fra regjerte 910 som hertug og fra 925 som den første konge av Kroatia. Kong Tomislavs stororden er Kroatias fornemste orden og rangerer foran Dronning Jelenas stororden. Den tildeles utenlandske statsledere for fremme av gode bilaterale forbindelser. Kong Tomislavs stororden tildeles av Kroatias president.

## Inndeling
Kong Tomislavs stororden har én klasse.

## Insignier
Ordensinsigniene for Kong Tomislavs stororden består av et bånd til å bære over skulderen og ned til hoften, der ordenstegnet er opphengt, samt av en ordensstjerne. 

Ordenstegnet består av en ornamentert «H», for *Hrvatska*, landets navn på kroatisk. Bokstaven har et flettverksmønster og er besatt med fem røde koraller. I midten har den en medaljong i gull som bærer et middelaldersk motiv av en kronet konge, sittende på en trone og med septer og rikseple i hendene. Kongen er flankert av to solmotiver. Kroatias riksvåpen er plassert over midtmedaljongen og under den finnes en rød korall i midten av en sol med tolv stråler. På ordenstegnets revers står innskriften «KRALJ TOMISLAV» (*kong Tomislav*) og «REPUBLIKA HRVATSKA» (*Republikken Kroatia*).

Ordensstjernen har åtte lange stråler i sølv og mellom disse kortere stråler i gull og sølv. Midtmedaljongen er i gull og har samme motiv som medaljongen i ordenstegnet.

Ordensbåndet er blått, hvitt og rødt, som i Kroatias flagg, men med et gult flettverksmønster på det blå og røde.

Båndstripen  er delt i rødt med to smale gule striper, hvitt og blått med to smale gule striper, samt midtmedaljongen i miniatyr i midten.

## Tildeling
Kong Tomislavs stororden tildeles utenlandske statsledere, som bidrar til å fremme landets internasjonale anseelse, og for fremme av gode forbindelser mellom Kroatia og andre land. Ordenen er siden 1995 kun tildelt andre lands statsoverhoder, men før den tid kunne den også tildeles andre framtredende personer. Det ble foretatt én slik tildeling, til president i Den internasjonale olympiske komité, Juan Antonio Samaranch.

## Norske innehavere
Kong Harald mottok Kong Tomislavs stororden i forbindelse med statsbesøk i 2011. 

## Kilder
* «Croatia» i Guy Stair Sainty og Rafal Heydel-Mankoo: *World Orders of Knighthood and Merit*, første bind, Buckingham: Burke's Peerage, 2006, s. 1051, 1053

## Eksterne lenker
* ''Zakon o odlikovanjima i priznanjima Republike Hrvatske'', *Narodne Novine*, nr. 20, 1995, med loven om dekorasjoner (kroatisk)
* Oversikt over Kroatias utmerkelser, fra Kroatias forsvar
Slaget ved Fort Beauséjour

**Slaget ved Fort Beauséjour** markerte åpningen på en britisk offensiv i den franske og indianske krig (den nordamerikanske delen av syvårskrigen). Fra 3. juni 1755 beleiret en britisk arme under oberstløytnant Robert Monckton en liten fransk garnison ved Fort Beauséjour med mål om å få kontroll over Chignecto-eidet. Å ha kontroll over dette eidet var kritisk for franskmennene, fordi det var den eneste veien mellom Quebec og Louisbourg på vinterstid. Etter en to uker lang beleiring, den 16. juni, kapitulerte Louis Du Pont Duchambon de Vergor, kommandanten på fortet. 

## Kilder
*
Hugh Shaw

**Hugh Shaw** (født ? - død 1976) var en skotsk fotballspiller og senere manager, som er mest kjent fra sin tid i Edinburgh-klubben Hibernian. Han spilte for Hibs i mellomkrigstiden, og hadde sin debut i løpet av 1918-1919-sesongen. Shaw spilte vekselsvis som midtbanespiller og vingback på Hibs-laget som nådde cupfinalen både i 1922-1923 og 1923-1924, og tapte respektivt for Celtic og Airdrie.

Shaw ble hyret inn som Hibs' hovedtrener av Willie McCartney, etter at McCartney ble utnevnt til manager i 1936. Hibs hadde hatt tøffe tider tidlig i 1930-årene, etter at laget opplevde å rykke ned for første gang i 1930-1931-sesongen og deretter slet med å oppnå og beholde sin eliteseriestatus. I løpet av de sene 1930-årene og under den andre verdenskrig bygget McCartney det store Hibs-laget som i hovedsak skulle dominere skotsk fotball i tiåret etter krigen. Med Hibs på topp i ligaen midtveis i 1947-1948-sesongen kollapset McCartney på sidelinjen under en skotsk cupkamp og døde senere samme dag (24. januar 1948). Selv om Matt Busby ble knyttet til den ledige stillingen, ble Shaw utnevnt som manager for Hibs i løpet av den neste uken da Hibs forberedte seg for en kamp mot sin hovedutfordrer, Rangers. Hibs vant kampen 1-0 med et mål i siste spilleminutt og fortsatte med å vinne seriemesterskapet for 1947-1948-sesongen.

Shaw kompletterte den berømte angrepslinjen Famous Five ved å introdusere Bobby Johnstone på laget i 1948, og alle de fem spilte sammen for første gang den 21. april 1949. Han ledet laget til ytterligere to ligamesterskap i 1950-1951 og 1951-1952, og var en hårsbredd fra å ta titlene også i 1949-1950 og 1952-1953. Klubben deltok også i europacupen i 1955-1956 som første britiske lag, og nådde helt til semifinalen.

Den velfungerende angrepslinjen ble brutt opp med salget av Bobby Johnstone til Manchester City i 1955, og de gjenværende spillerne begynte å trekke på årene. Hibs fortsatte med å gjøre det godt i reservelagsfotballen, men mange av disse spillerne greide ikke å imponere særlig på førstelaget, med et strålende unntak i den den gang unge Joe Baker. Derfor måtte Shaw ta på seg noe av skylden for at han ikke godt nok hadde erstattet det engang så briljante laget. Etter at laget slet med å hevde seg i starten av 1961-1962-sesongen, leverte Shaw inn sin oppsigelse i november 1961. Han hadde deretter et kort opphold som Raith Rovers-manager.

I 2003 kåret avisen *[[Sunday Herald]]* Shaw som den 31. beste manageren av i alt 50 skotske fotballtrenere gjennom alle tider, og avisen fremhevet spesielt hans «sense and man-management skills».

## Referanser


## Litteratur
*

## Eksterne lenker
* Hugh Shaw , www.ihibs.co.uk
Juan (bind)

**Juan** (kinesisk: 卷, pinyin: *juǎn*) er enhetsbetegnelsen for kinesiske skriftverker. I eldre tider, da kinesiske skrifter var i skriftrullsform, var *juan* betegnelsen på hver enkelt skriftrull. Senere, ikke minst med boktrykkerkunsten, ble ordet *juan* brukt om innbindingsenheten, altså som fasciculum eller *bind*.

Selve glosen *juǎn* betyr rull, og benyttes også på kinesisk for eksempel som annet ord i vårrull (春卷, *Chūn juǎn*). Når *juan* benyttes om marginnbundne enheter av boksider dreier det seg  altså om en betydningsforskyvning, en overført betydning.
Union Rhythm Kings

**Union Rhythm Kings** er en norsk- svensk musikkgruppe innen tradisjonell new orleans jazz. 
Gruppen ble etablert av trombonisten Kristoffer Kompen i 2008.

Besetning;
Bent Persson (Sverige), trompet,
Lars Frank (Norge), klarinett og saxofon,
Kristoffer Kompen (Norge), trombone,
Jacob Ullberger (Sverige), banjo og gitar,
Frans Sjöström (Sverige), bassaxofon,
Morten Gunnar Larsen (Norge), piano,

Union Rhythm Kings har siden 2008 turnert en rekke ganger i Norge og Sverige der de har spilt på ulike jazzklubber, konserthus, kulturhus og jazzfestivaler som Oslo Jazzfestival og Gøteborg Jazzfestival, Molde Jazzfestival og Classic Jazzparty (Newcastle).

Bandet er en kombinasjon av svenske og norske musikere i to generasjoner, som har utviklet en genuin interesse for den tradisjonelle new orleans-jazzen fra 1920 og -30 tallet.     
 
## Utgivelser
*Union Rhythm Kings &ndash; *A Hot Reunion* (Herman Records, 2008)
Fjellbekksmerling

**Fjellbekksmerling** er en art i gruppen karpefisker.
Tross populærnavnet er den ingen smerling (Cobitidae), men tilhører i likhet med slekten *[[Sewellia]]* til familien Balitoridae.

Den finnes i hurtigstrømmende elver i Kinas høyland og innland; ikke minst i elvesystemet Xijiang og den autonome region Guizhou. *Kweichow* i det latinske navnet på fisken er en gammel stavemåte for Guizhou.

Den blir opptil 5,4 cm lang.

## Eksterne lenker
* 
* 
*  ''Beaufortia kweichowensis'' Fjellbekksmerling - akvaforum.no
Kotelett

**Kotelett** (fra fransk *côtelette*, som betyr «ribben») er et stykke kjøtt, gjerne av svin, lam eller storfe, som vanligvis blir stekt eller grillet under tilberedning. Koteletten er karakteristisk gjenkjennelig av benet som sitter igjen i kjøttet.
Det drønner gjennom dalen

***Det drønner gjennom dalen*** er en norsk film fra 1937 som ble regissert av  Olav Dalgard, og produsert for LO.  Det drønner gjennom dalen er den andre i en «arbeider-trilogi». De to andre er *[[Lenkene brytes]]* (1938) og *[[Gryr i Norden]]* (1939).

Et spennende tidsbilde fra 1931 - arbeidsløshetens og elendighetens år i skogsbygdene i Norge. Filmen er viktig både som filmhistorie og samfunnsskildring. Vi får et innblikk i arbeidsforhold og klassemotsetninger mellom tømmerfløtere og skogseiere. Med utgangspunkt i hendelsene i Julussakonflikten og Vestmarka skildres gryende organisering, samhold og streik.
(NFI)

## Rolleliste

## Eksterne lenker
*
Rune Vindheim

**Rune Vindheim** (født 15. mai 1972) er en norsk fotballtrener og tidligere fotballspiller.

Da han i 1998 spilte for Fana IL, ble han solgt til Burnley, hvor han spilte åtte ligakamper, en FA-cup-kamp og en Football League Trophy-kamp. Han ble deretter solgt til Hartlepool United i 1999, hvor han spilte syv ligakamper og en FA-cup-kamp. 

I november 2010 tok han over som hovedtrener for klubben Fana IL, etter at laget nettopp hadde rykket ned fra 2. til 3. divisjon.
I sin andre sesong som trener for Fana IL erklærte han at "topp 5" var målet.

## Referanser


## Eksterne lenker
*
Rebecca Black

**Rebecca Renee Black** (født 21. juni 1997) er en amerikansk popartist. Låten hennes «Friday» var et internettfenomen. Etter at videoen spredde seg som på YouTube og andre sosiale medier og nettsteder, ble sangen latterliggjort av mange som kalte sangen for «den verste sangen noensinne». Simon Cowell har derimot uttalt at han elsker henne og Lady Gaga har til og med kalt sangen «Friday» genial. «Friday» hadde over 150 millioner visninger på YouTube, før den ble fjernet. Den er imidlertig blitt lastet opp igjen og har i skrivende stund over 111 million visninger.

## Biografi
Black var født i Irvine, California. Hun er datter til John Jeffery Black og Georgina Marquez Kelly, som begge er veterinærer. Black gikk på privatskole fra barnehagen til sjette klasse, hvor hun startet på offentlig skole på grunn av mobbing. Hun deltok i skolens musikkteaterprogram, hvor hun følte at «hun var hvor hun hørte hjemme». I april 2011 startet hun hjemmeundervisning, da hun ville fokusere på sin nye karriere og ønsket å komme unna mobbing fra hennes tidligere klassekamerater. I april 2020 stod Black frem som skeiv («queer») i løpet av en episode av podkasten *Dating Straight*.

## «Friday»
Historien om Rebecca Black startet med at hun hadde et så stort ønske om å bli popstjerne at hun fikk sin mor til å betale ca 11&nbsp;000 kr for å få plateselskaper til å produsere og utgi en sang for sin datter, og 11 nye tusen for å lage en musikkvideo. Plateselskapet ARK Music Factory godtok tilbudet. Etter dette har «Friday» blitt voldsomt kritisert. Over tre millioner hadde trykket «tommel ned» på sangen hennes på YouTube.

## Diskografi

### EP-er

* *RE / BL* (2017)
* *Rebecca Black (Live Session, Los Angeles, California, 2019)* (2020)
* *Rebecca Black Was Here* (2021)

### Singler

* «Friday» (2011)
* «My Moment» (2011)
* «Person of Interest» (2011)
* «Sing It» (2011)
* «In Your Words» (2012)
* «Saturday» (med Dave Days) (2012)
* «We Can't Stop» (coverlåt med Jon D.) (2013)
* «Wrecking Ball» (coverlåt) (2013)
* «The Great Divide» (2016)
* «Baby, It's Cold Outside» (coverlåt med Max Ehrich) (2016)
* «If We Were a Song» (med Kurt Hugo Schneider) (2017)
* «Foolish» (2017)
* «Heart Full of Scars» (2017)
* «Scream» (with Sondrey) (2017)
* «Satellite» (2018)
* «Anyway» (2019)
* «Do You?» (2019)
* «Sweetheart» (2019)
* «Self Sabotage» (2020)
* «Closer» (2020)
* «Alone Together» (med Brett Fleming, Christina Hundley, Alfonso Murphy, and Marlana VanHoose) (2020)
* «Girlfriend» (2021)
* «Friday (Remix)» (med 3OH!3, Big Freedia and Dorian Electra) (2021)
* «Personal» (2021)
* «Worth It for the Feeling» (2021)

## Priser og nominasjoner

## Referanser




## Eksterne lenker
* 
* 
* 
*
Cocoradalen

**Cocoradalen** (spansk: *Valle de Cocora*) er en dal i departementet Quindío nordvest i Colombia. Den ligger i Andesfjellenes Cordillera Central, og er en del av Los Nevados nasjonalpark. Dalen er særlig kjent for sine mange Quindío-vokspalmer (*[[Ceroxylon quindiuense]]*), som er Colombias nasjonaltre.
Der vester mellom skjær og bå

«***Der vester mellom skjær og bå***» er en barnesang med tekst av Nordahl Rolfsen til en tradisjonell melodi. Denne var å finne i hans lesebøker.

Hendelsen er fra Listerfjorden mellom Hidra og Lista. Skipet var engelsk, og jenta («Ingeborg los») var hushjelp i Rasvåg. Det sies også at husbonden var svært støtt over at hun på slikt vis hadde forlatt jobben, og endt opp på fastlandet der hun måtte vente på bedre vær for å komme seg tilbake. 
 
## Teksten

**1.**Der vester mellom skjær og bå, mellom skjær og bå,
der gikk et skip med nødflagg på, gikk med nødflagg på.
Det sto nok saktens folk i land med hånd i lommen alle mann,
ingen råd, ingen vil gå, været er for svært,
skjær og bå bryter det på livet er for kjært.

**2.**Da kom en jente er meg sagt, slik det er meg sagt,
hun hadde både mot og makt, både mot og makt.
Og jenta sprang i båten ut og ropte: Gutter kom med Gud.
Seilte på sjøene på, seilte på, hurra,
seilte fra, sjøene fra seilte fra, hurra.

**3.**Og jenta steg så fast og lett, steg så fast og lett,
ombord og på kommandobrett på kommandobrett.
Hun loset skuta sikkert opp og flagget kom på rette topp.
Havnen lå skinnende blå, favnet alle mann.
Men salutt hun fikk til slutt da hun fór i land.


## Kilder
*Sangene i våre hjerter med Elin Prøysen, Damm 2007
Elverim

«***Elverim***» er en barnesang med tekst av Nordahl Rolfsen (1848–1928) til en tradisjonell melodi. Lesebøkene skulle favne mye. Ikke bare skulle barna få innblikk i skjønnlitteratur, de skulle og lære geografi og historie, og det favner Rolfsen i denne visa. Den finnes også i en lengre nynorsk versjon.

## Teksten

**1.**Den lengste gutten det er nå Glommen,
og god og diger, i sær i flommen,
men ellers danser han like glad
fra Aursund sjø og til Fredrikstad.

**2.**Han går i skogen, han går i skyggen
og mangen tylft tar han med på ryggen,
han bærer hus og han bærer kjøl
og Glommen det er en østerdøl.

**3.**Nå vil jeg spørre om det er nogen
som kanskje ikke har hørt om Lågen.
Å nei det kan jeg da aldri tro
for kjære dere det er jo to.

**4.**Den ene brer seg i Mjøsens vanne
hvor kornet gulner på rike strande.
Den andre er ikke mindre sterk
den løper like ved Kongsberg verk.

**5.**Men Begna ned gjennom Valdres haster
og Hallingelven i bukt seg kaster,
og telejenten kan speile seg
for hun har sjøer på hver sin lei.

**6.**Og vest om fjellet er elven liten
og hissig løper den hele tiden
for bratt er veien og ikke lang
fra fjellets rygg og til fjordens fang.

**7.**Hvis ikke barna er  altfor trøtte,
så får vi nord over Dovre gløtte,
der står en kirke av gammelt ry
den står ved Nidelv i Trondhjems by.

**8.**Og siden seiler vi nord om Salten
og ser på elven som heter Alten,
hvor Tana grenser på langs og tvers
ja det er grensen for disse vers.


## Kilder
*Sangene i våre hjerter, Elin Prøysen, Damm 2007
Hans og Per

«***Hans og Per***» er en barnesang med tekst av Margrethe Munthe til en tradisjonell melodi (Kjerringa med staven). Sangen sto i «Kom skal vi synge» fra 1905.

## Teksten

**1.**Mor skal bake kake, Hans og Per vil smake,
får jeg skrape fatet begge to de ber.
Mor hun sier nei, da hyler Hans og Per
og i kroken putter mor de stygge gutter.

**2.**Mor hun baker kake Hans og Per vil smake,
mor hun går til ovnen setter kaken inn.
Hans og Per ifra kroken farer som en vind,
griper etter fatet begge vil de ha det.

**3.**Mor hun baker kake Hans og Per vil smake
begge to vil skrape begge fatet tar,
og i hver sin ende haler de og drar
fatet med rabalder bums i gulvet faller.

**4.**Mor hun bakte kake de fikk ikke smake,
Hans og Per de fikk nok annet traktement.
De fikk smake riset begge hver sin gang
de var ikke snille derfor gikk det ille.


## Kilder
*Sangene i våre hjerter, Elin Prøysen, Damm 2007
Januar og Februar

«***Januar og Februar***» er en barnesang av Elling Holst skrevet til en tradisjonell melodi. Sangen er fra «ABC for skole og hjem» ved Elling Holst og Anna Rogstad. Over teksten står det: «Det er tolv måneder i året», etterfulgt av navnet på månedene. Boka ble første gang utgitt i 1894, og kom i flere opplag.

## Teksten

**1.**Januar og Februar da er vinteren nokså hard,
fullt av sne og is men vi går på skøyter og på ski.

**2.**Mars, april det tiner godt snart er alle ting bløtt og vått,
første blomster titter frem vi må ut å plukke dem.

**3.**Mai da spretter løv i li det blir vakkert i det fri,
syttende da er vi glad svinger våre flagg hurra.

**4.**Junisolen alt er varm tømmerfossen går med larm
alt er arbeid, alt er flid nu er det den beste tid.

**5.**Juli, ut å kjøre høy, varmen nesten er for drøy,
kjenn for duft av blomst og blad nei jeg tror vi tar et bad.

**6.**Så august, september, hør slåmaskinen kom på staur,
epletreet fullt av kart høsten er her i en fart.

**7.**Høsten den er farvekjær rødt og gult dens farver er
men den stas Oktober ga regner straks november av.

**8.**Over jorden kold og trett har desember laken bredd,
kommer full av is og sne inn og gir oss juletre.


## Kilder
*Sangene i våre hjerter, Elin Prøysen, Damm 2007
Og mannen ville fra nissen flytte

«***Og mannen ville fra nissen flytte***» er en barneregle av ukjent opprinnelse. Hver gård hadde sin egen nisse. Hvis han ble stelt godt med, gikk det bra for folkene på gården. Men han kunne også være en egensindig stabeis, som det ikke var godt å komme ut for. Over hele Europa finnes fortellinger om mannen som prøvde å flytte fra nissen, men han fulgte med på lasset.

## Teksten
Og mannen ville fra nissen flytte

men reisen ble ham til ingen nytte,

for høyt på vognlasset nissen lo:

Jeg tror vi flytter i dag, vi to,

jeg tror vi flytter i dag, vi to.

## Kilder
*Sangene i våre hjerter, Elin Prøysen, Damm 2007
Rødhette (vise)

«***Rødhette***» er en barnesang av Margrethe Munthe til melodien «Hvor i verden jeg gaar». Temaet for sangteksten er det kjente eventyret om Rødhette. Munthe ga ut tre visesamlinger som het «Kom skal vi synge», og visen om Rødhette stod på trykk i den tredje av disse samlingene, som kom i 1918.

## Teksten

**1.**Lille Rødhette ville med kaker og smør
gjennom skogen til bestemor gå.
Og så møtte hun ulven han stanser og spør:
Hvor hun skal gå hen, og sier som så.

**2.**Å til bestemor du, henne kjenner jeg litt,
jeg vil bli med til bestemors hjem.
Vi vil gå hver  vår vei, sier ulven så blidt
skal vi se hvem som først kommer frem.

**3.**Lille Rødhette vandrer i villende skog
hun fant blomster og deilige bær.
Å men ulven den skøyer han snarveien tok
straks ved bestemors hytte han er.

**4.**Ulven banker på døra gjør stemmen så fin,
kjære bestemor lukk opp for meg.
Det er Rødhette ser du med kaker til deg
kjære bestemor lukk opp for meg.

**5.**Og hun åpnet men ulven han straks henne åt
og tok kappen og brillene på.
Og før Rødhette enda til døren var nådd
under teppet  i sengen han lå.

**6.**Å men bestemor, sa hun, du stirrer så stort
og din munn er så stygg og så fæl.
Ja dess bedre, sa ulven og reiste seg fort
kan jeg se deg og sluke deg hel.

**7.**Ja men tenk du så kom det en jeger forbi
han skjøt ulven i den selvsamme stund.
Og han sprettet opp maven og så ble de fri
det var gruelig heldig i grunn


## Kilder
*Sangene i våre hjerter, Elin Prøysen, Damm 2007

## Referanser
Daniel Bahr

**Daniel Bahr** (født 4. november 1976 i Lahnstein) er en tysk politiker (FDP). Fra 12. mai 2011 til desember 2013 var han Tysklands helseminister, til da var han parlamentarisk statssekretær i samme departement.

Bahrs utdannelse er Master of Business Administration med tyngdepunkt *International Health Care and Hospital Management*. Han var FDPs helseekspert.

Fra 29. oktober 2009 til 11. mai 2011 var han parlamentarisk statssekretær i Tysklands helsedepartement. Den 27. november 2010 ble han valgt til formann for FDP i Nordrhein-Westfalen.

I 2014 begynte han i ledelsen for Allianz Private Krankenversicherung.

## Referanser
Liste over bokseklubber i Norge

Dette er en **liste over [[boksing|bokse]]klubber i [[Norge]]**. Ifølge Norges idrettsforbund og olympiske og paralympiske komité var det i 2010 registrert 62 bokseklubber i Norges Bokseforbund, hvorav 30 var særidrettslag og 32 var fleridrettslag.

## Oslo

*Sentrum Bokseklubb
*Sportsklubben av 1909
*Idrettsforeningen Ørnulf
*OSI Boksing
*Oslo Bokseklubb
*Fighter Kickboxingklubb
*Partner Kickboxingklubb/Bokseklubb
*Stovner Bokseklubb
*Bokseklubben Pugilist
## Akershus
*Drøbak Bokseklubb
*Vestby Idrettslag
*Kolbotn Bokseklubb
*Bærums Verk Bokseklubb
*Nedre Romerike Kickbokseklubb
*Romerike Bokseklubb Nak Muay
*Ski Bokseklubb
*Funnefoss/Vormsund Idrettslag
*Pugilist Bokseklubb Eidsvoll

## Vestfold

*Tønsberg-Kameratene
*Tønsberg Kickboxing Club

## Østfold
*Moss Bokseklubb
*Askim Bokseklubb
*Fredrikstad Bokseklubb
*Sarpsborg Bokseklubb

## Buskerud
*Drammens Atletklubb
*Hønefoss Sportsklubb
*Åmot Idrettsforening
*Eiker Bokseklubb
*Drammen Bokseklubb
*Idrettslaget Røyken og Spikkestad

## Telemark
*Idrettsforeningen Pors
*Sundjordet Idrettsforening
*Helle Idrettsforening

## Aust-Agder
*Grimstad Bokseklubb

## Vest-Agder
*AIK Lund
*Flekkefjord Bokseklubb
*Londskråga Idrettsklubb

## Rogaland

*Gausel bokseklubb
*Haugesund Bokseklubb
*Viking Bokseklubb
*Stavanger Idrettsforening
*Dingo Bokseklubb
*Aktiv Kickboxing Klubb

## Hordaland

*Bergens Atletklubb
*Bokseklubben Bergen Sparta
*Atletklub Bjørgvin
*Stord Bokseklubb
*Bergen Boxing Klubb
*Voss Bokseklubb
*Leirvik Bokseklubb
*Flaktveit Idrettsklubb
*Fyllingen Kickboxing Klubb

## Sogn og Fjordane
*Aurland Idrettslag

## Møre og Romsdal
*Moldekameratene Bokseklubb
*Åndalsnes Bokseklubb
*Ålesund Bokseklubb
*Idrettslaget Braatt

## Hedmark
*Hamar Bokseklubb

## Oppland

*Gran Bokseklubb
*Raufoss Bokseklubb
*Sjårdalen Atletklubb
*Sør-Odal Kickboxing Klubb
*Valdres Kampsportklubb

## Trøndelag

*Bokseklubben av 1930
*Trym Idrettslag
*Trondhjem Bokseklubb
*Sportsklubben Ulf-an
*Box-Team Trondheim
*Apollo Bokseklubb
*Trondheim Kickboxing Klubb
*Stjørdal Kickboxingklubb

## Nordland

*Bodø Bokseklubb
*Mo Bokseklubb
*Idrettslaget Tjalg
*Drevja Idrettslag

## Troms
*Harstad Bokseklubb
*Tromsøstudentenes Idrettslag
*Finnsnes Kickboxingklubb

## Finnmark
*Alta Bokseklubb
*Øksfjord Bokseklubb
*Polar Bokseklubb Vardø

## Referanser


## Kilder
*Bokseklubber i Norge hos Norges Bokseforbund
Heinrich Menu von Minutoli

**Heinrich Menu von Minutoli** (født 12. mai 1772 i Genève, Sveits, død 16. september 1846 i Lausanne, Vaud i Sveits) var en prøyssisk generalmajor, oppdagelsesreisende og arkeolog. 

Minutoli tjenestegjorde i to år i et feltartilleri-korps før han fikk sin befalsutdannelse i et infanteriregiment som hovedsakelig var stasjonert i Magdeburg. Minutoli snakket flytende gresk, latin, italiensk og engelsk. Minutoli ble invalidisert og kunne ikke lenger fortsette sin karriere i militæret i en alder av bare 21 år, etter å ha blitt alvorlig skadet i den ene armen under forsvaret av et fort den 29. juni 1793 under beleiringen av byen Mainz.

## Referanser
Steinar Solhaug

**Steinar Solhaug** (født 25. januar 1968 på Brumunddal) er en norsk tidligere skihopper. I 1993 hadde han bakkerekord i Holmenkollbakken med en lengde på 114,5 meter.

Han ble også norgesmester i laghopp i NM 1994 for Hedmark.

## Referanser


## Eksterne lenker
*
Peter Kleppa

**Peter Kleppa** (født 30. oktober 1903 i Hjelmeland, død 6. desember 1991) var en norsk bibliotekar og forfatter av sakprosa.

Han studerte til cand.real. ved Universitetet i Oslo 1932.  Fra 1926 var han ved Universitetsbiblioteket i Oslo, i 1947 forfremmet  til 1. bibliotekar med ansvar for de tekniske tjenester (trykkeri, fotoatelier, bokbinderi, verksted, innredning) samt fagfeltet naturhistorie (innkjøp, bibliografier) spesielt innen botanikk og ornitologi.  Han satt også i styret for Østlandske Naturvernforening.

## Bibliografi
* 
* 
* 
* 
* 
* 
* 
* 

## Referanser
Schenker

**Schenker** kan referere til:
* Michael Schenker  (* 1955), en tysk hardrock/heavy metal gitarist
:* Michael Schenker Group (MSG), et tysk gitar basert heavy metal-band
* Rudolf Schenker (* 1948, Hildesheim), en tysk gitarist og stiftende medlem av Scorpions. Bror av Michael
* Zoltán Ozoray Schenker (1880 – 1966), en ungarsk fekter
* DB Schenker, transportselskap
Knut Tvedt

**Knut Tvedt** (1906–1989) var en norsk jurist og kulturmann, kjent som ekspert på opphavsrett og åndsverk.

Etter examen artium 1925 og juridikum 1930 var han dommerfullmektig og 
sekretær i Sosialdepartementet, før han i 1938 startet som juridisk konsulent i NRK. Fra 1940 var han eksaminator og sensor ved juridisk embetseksamen ved Universitetet i Oslo, og holdt sogar forelesninger i statsrett, forvaltningsrett og romerrett. Tilbake i kringkastingen ble han  i 1946 adm.dir. og økonomisjef; i praksis var han kringkastingssjef 1946-48 før Kaare Fostervoll overtok. Tvedt kåserte også i radio i denne tiden.
Etter å ha tapt for Hans Jacob Ustvedt om å bli kringkastingssjef i 1962, ville Knut heller være høyesterettsadvokat (som han ble i 1960) og adm.dir. for TONO i 1965-77.

Det var Tvedt som i 1958 seiret i rettssak Agnes Mowinckel og Ellen Isefjær vs Nationaltheatret; de to ville ha feriepenger fra 1955 og oppsetningen av Lille Eyolf i 1956.

Han ble i 1984 omtalt som «åndshøvding» og «tolerant», da hans  Tyve kulturprofiler ble anmeldt av Kjell Bækkelund, som syntes kapitlet om bysbarnet Sigurd Christiansen gjorte størst innrykk, tett fulgt av passusen om Kaare Fostervoll: «De gamle åndshøvdinger hadde---når de var på sitt beste---en toleranse som mange av oss i dag ikke bør glemme».

## Utgivelser
* 
* 
* 
* 
* 
* 

## Verv og premier
* St. Hallvard-medaljen
* Norsk Komponistforening æresmedlem
* Norsk Sceneinstruktørforening æresmedlem
* St. Olavs Orden kommandør 1973
* Nationaltheatret, med i styre og representantskap
* Statens Teaterskole, styremedlem
* Drammen Teater, representantskapet
* Aschehoug, styremedlem i 17 år
* Norsk forening for opphavsrett, stifter og formann i tyve samfulle år
* Festspillene i Bergens rådsmedlem
* Nordisk-kulturelt samarbeid, styret
* De norske teatres forening, sekretær

## Referanser


## Eksterne lenker
*
Augustin Pyramus de Candolle

**Augustin Pyramus de Candolle** (født 4. februar 1778 i Genève, død 9. september 1841) var en sveitsisk botaniker. 

## Liv og virke
### Bakgrunn
Candolles familie nedstammet opprinnelig fra en av de gamle familiene som var bosatt i Provence i Frankrike, men som hadde flyttet til Genève på slutten av det 16. århundre for å unnslippe religiøs forfølgelse fra myndighetene og kirkens menn. I en alder av syv år fikk Candolle et alvorlig tilfelle av hydrocephalus, som i betydelig grad påvirket store deler av hans barndom. Han skal likevel hatt en stor evne til læring og han kunne meget lett ta til seg kunnskap. Candolle viste store egenskaper innenfor litteratur og han hadde en stor evne til å skrive dikt.

### Botanisk innsats
Candolle oppdaget at planter har en nær-24-timers syklus i konstant lys, noe som tilsier at en intern biologiske klokke eksisterer blant planter. I 1796 flyttet Candolle til Paris etter å ha mottatt invitasjon fra den franske geologen Déodat Gratet de Dolomieu. Candolles botaniske karriere begynte med hjelp fra René Louiche Desfontaines, som anbefalte Candolle for arbeide med herbariet til Charles Louis L'Héritier de Brutelle sommeren 1798. Den posisjonen forhøyet Candolle sitt omdømme for omverdenen. Candolle etablerte sitt første genus, Senebiera, i 1799.

Candolles første arbeider var *Plantarum Historia Succulentarum* (fire bind, 1799) og *Astragalogia* fra 1802. I 1806 publiserte Candolle verket *Synopsis Plantarum in flora Gallica descriptarum*. Candolle tilbrakte deretter de neste seks somrene med å kartlegge store deler av landbruket i Frankrike etter anmodning fra den franske regjeringen, og verket fra dette omfattende arbeidet ble publisert i 1813. I 1807 ble Candolle utnevnt til professor i botanikk ved det medisinske fakultetet ved Universitetet i Montpellier. Candolle er kjent for å ha satt Charles Darwin på sporet av evolusjonsteorien, som Darwin senere ble verdenskjent for.

Candolle tilbrakte resten av sitt liv i et forsøk på å utdype og fullføre sitt naturlige system for botaniske klassifiseringer. Candolle publiserte de innledende arbeidene i *Regni vegetabillis systema Naturale*, men etter to bind innså han at han ikke kunne fullføre prosjektet i en så stor skala som først var planlagt. Derfor begynte Candolle å arbeide på det noe mindre omfattende verket *Prodromus Systematis Naturalis Regni Vegetabilis*, som ble publisert i 1824. Candolle var imidlertid bare i stand til å fullføre omtrent to tredjedeler av hele det planlagte verket. Likevel var han i stand til å karakterisere over hundre familier av planter, og han kunne dermed bidra til å kartlegge det empiriske grunnlaget for generell botanikk.

Augustin de Candolle døde den 9. september 1841 i Genève, etter å ha vært syk i mange år. Candolle var 63 år gammel da han døde.

*DC.* er den offisielle autorforkortelsen.

## Referanser
Emile Taddéoli

**Emile Taddéoli** (født 8. mars 1879 i Genève, Sveits, død 24. mai 1920 i Romanshorn) var en sveitsisk pionér innenfor luftfart. 

Taddéoli var blant annet aktiv som pilot, flyinstruktør, testpilot og han var trolig også den mest fremtredende pioner innenfor bruken av sjøfly i Sveits. Emile Taddéoli hadde stor lidenskap for motorer og elektronikk og han begynte som mekaniker allerede i svært ung alder. Han hadde noe suksess som syklist under Vélodrome i Varambé (GE) i 1893 og 1894 og som motorsyklist (som han designet en prototype for), mekaniker og bilfører mellom 1895 og 1909. Han ble så tiltrukket av luftfart, som allerede var svært populært i Sveits på begynnelsen av 1900-tallet. 

I juli 1919 ble Taddéoli utpekt til direktør for Avion Tourisme SA. Den 12. oktober 1919 begynte han som flyger av sjøfly ved Ad Astra Aero SA. Den 7. april 1920 gjennomførte Taddéoli en banebrytende prestasjon da han krysset de sveitsiske Alpene. Han fløy mellom byene Lugano og Genève på 85 minutter med én passasjer, Eric Debétaz, om bord. 

Taddéoli døde i mai 1920, i en alder av 41 år. I 1932 ble et monument reist ved hans grav i Genève. Et tog ble oppkalt til minne om Emile Taddéoli.

## Referanser
Charles Samuel Bovy-Lysberg

**Charles Samuel Bovy-Lysberg** (født 1. mai 1821 i Genève i Sveits, død 14. februar 1873) var en sveitsisk pianist og komponist. Han er også kjent under navnet **Charles Lysberg**. 

Lysberg fikk sin første musikkopplæring ved forskjellige musikkskoler i Genève og i 1835 dro han til Paris, der han studerte under ledelse av anerkjente musikere som Frédéric Chopin og Franz Liszt. Lysberg giftet seg i 1848 og bosatte seg etter giftermålet i sin kones slott i Dardagny, som ligger i nærheten av Genève. Lysberg var bosatt der resten av livet, og holdt flere konserter i Genève og de​​ omkringliggende byene, i tillegg til å arrangere flere konserter med en rekke andre musikere. Han publiserte også sin egen musikk. 

Lysberg underviste også i musikk ved det anerkjente Conservatoire de Musique de Genève i 1848 og 1849 og igjen mellom 1870 og 1973. Lysberg komponerte mer enn 150 musikalske verk, de fleste av disse stykkene var korte verker som egnet seg best for piano. Stykkene var veldig populære i Genève på Lysbergs egen tid, men de fleste av dem er nesten helt glemt i dag. En gate i Genève ble oppkalt til minne om Lysberg og ble omdøpt til rue Bovy-Lysberg.

## Referanser


## Eksterne lenker
* 
*
James Wolfe

**James Wolfe** (født 2. januar 1727 i Westerham, Kent, England, død 13. september 1759 i Québec,  Ny-Frankrike) var en offiser (general) i den britisk hæren, kjent for opplæringsreformene sine, men mest kjent for seieren over franskmennene i Canada i Ny-Frankrike og opprettelsen av det britiske styret deretter. Han var sønn av en utmerket general og gikk inn i militærtjeneste i ung alder, og var tidlig i krig på kontinentet under den østerrikske arvefølgekrig. Han tjente i Flandern og Skottland, der han tok del i handlingene mot jakobineropprøret. Han gjorde det godt, men da freden kom i 1748 var han de neste åtte årene i garnisonstjeneste i Det skotske høylandet. 

Da sjuårskrigen brøt ut i 1756 ga det Wolfe nye muligheter for avansement. Han tok del i det mislykkede raidet mot Rochefort i 1757 ledet av William Pitt, som utpekte ham til nestkommanderende under erobringen av Louisbourg. Etter at denne operasjonen ble en suksess, ble han kommandant over en styrke som skulle seile opp St. Lawrence-elven for å ta Québec. Etter ei lang beleiring slo Wolfe den fransk styrken under Montcalm og de britiske styrkene kunne ta byen. Wolfe ble drept i slaget av fransk geværild. 

Wolfe ble kjent etter han døde for erobringen av Quebec i 1759 og han ble et ikon for den britiske seieren i sjuårskrigen og områdene de tilegnet seg da. 

## Referanser

## Litteratur

* Joseph-Edmond Roy.,*Histoire de la Seigneurie de Lauzon*, volume 2, Mercier et Cie, 1997 .
* Joy Carroll. *Wolfe et Montcalm : la véritable histoire de deux chefs ennemis*, Montréal : Éditions de l'Homme, 2006, 362 p. (ISBN 2-7619-2192-5)
Konfliktåret 1759

## Pågående kriger
* Det korsikanske opprøret (Korsika) (1755-1769
*Pommerske krigen (1757-1762)
**Sverige på den ene siden
**Preussen på den andre siden.

### Sjuårskrigen
*Sjuårskrigen (1756-1763)
*Den nordamerikanske delen av syvårskrigen: den franske og indianske krig (1754-1763)
**Storbritannia, Irokesarføderasjonen, De tretten koloniene på den ene siden 
**Frankrike, First Nation-allierte:  Algonquin, Lenape, Wyandot, Ojibwa, Ottawa, Shawnee på den andre siden.
*Anglo-cherokee-krigen (1758-1761) del av den franske og indianske krig
**Cherokee på den ene siden
**Det britiske imperiet på den andre siden.

## Hendelser
*Syvårskrigen: I slaget ved Kay seiret Russland over Preussen
*Syvårskrigen: I slaget ved Minden seiret Hannover over Frankrike
*Syvårskrigen: I slaget ved Kunersdorf mistet Fredrik II av Preussen det meste av sin hær
*Syvårskrigen: I slaget ved Maxen måtte et prøyssisk korps på  mann overgi seg til østerrikerne
* 27. juni &ndash; General James Wolfe starter beleiringen av Québec i forbindelse med den nordamerikanske delen av syvårskrigen, den franske og indianske krig.
*13. september: Slaget ved Abrahamslettene.

## Fødsler

## Dødsfall
*13. september – James Wolfe, britisk general (født 1727)

## Referanser
Konfliktåret 1727

## Pågående kriger
*Anglo-spanske krig (1727-1729)
**Storbritannia på den ene siden
**Spania på den andre siden

## Hendelser

## Fødsler
*2. januar – James Wolfe, britisk general (død 1759)
## Dødsfall
Pappmasjé

**Pappmasjé** (fra fransk *papier-maché* (tygd papir) består av papir, iblant tekstiler samt en sammenbindende væskesubstans (for eksempel lim), og brukes til modellering. Pappmasjé ble patentert på 1700-tallet, men ble brukt i Kina lenge før dette, på 200-tallet f.Kr. 
Man kan lage pappmasjé selv av avispapir og for eksempel tapetklister eller en blanding av kokende vann og hvetemel.

På Wernersholm i Bergen ble det reist en kirke med plass til rundt 800 personer ved hjelp av pappmasjé.

## Referanser
Ole Wiggo Bang

**Ole Wiggo Bang** (født 17. desember 1951) er en norsk dirigent fra Hemnesberget, i dag teatersjef og orkestersjef for Värmlandsoperan i Karlstad. 

Fra 1994 var han sjef for Festspillene i Bergen før og etter Lorentz Reitan, men flyttet tilbake til Karlstad, og blant annet i 1987 bestilte Bjørn Kruse til operaversjonen av Selma Lagerlöf sin Nils Holgerssons forunderlige reise gjennom Sverige.

## Referanser


## Eksterne lenker
*
Antoine-Jacques Roustan

**Antoine-Jacques Roustan** (født 23. oktober 1734 i Genève, død 15. juni 1808) var en sveitsisk pastor og filosof.

Roustan drev en omfattende korrespondanse med anerkjente filosofer, blant dem Jean-Jacques Rousseau, som Roustan hyllet som en ny Sokrates. I motsetning til Rousseau, mente Roustan at en kristen republikk var den aller mest praktiske løsningen for de fleste av verdens nasjoner og han hevdet ofte at den kristne religionen ikke var uforenlig med patriotisme eller republikanisme. Roustan ble valgt som medlem av den sveitsiske nasjonalforsamlingen i 1793. Roustan publiserte flere bøker om kristendommen og guddommelighet. 

Roustan var sønn av Jacques Roustan, en protestantisk skomaker og hans kone Marie Baile. Han studerte teologi i Genève og ble ordinert til prest i 1759. I 1761 giftet Roustan seg med Jeanne-Françoise, datter av Justus Saint-Andre, en frisør. Roustan arbeidet som lærer og prest i St. Evangile i Genève mellom 1761 og 1764, da han ble utnevnt til pastor for en annen sveitsisk kirke der han var ansatt fra 1764 til 1791. Året etter ble Roustan utnevnt til pastor i Genève, og 1797&ndash;1798 arbeidet han rektor for en kortere periode.

## Referanser
Saane

**Saane** (på tysk), eller **Sarine** (på fransk) er ei elv i Sveits. Den er ei sideelv til Aare, og er 128 kilometer lang, med et nedbørfelt på . Elva har sitt utspring ved foten av fjellet Sanetschhorn, i den vestlige delen av Berner Oberland. Den renner først nordover til Gstaad og Saanen, hvor den snur mot vest. Ved Montbovon snur elva igjen mot nord og renner gjennom kantonen Fribourg. Den passerer gjennom byene Gruyères og Fribourg, før den munner ut i Aare rundt 15 km vest for Bern.

Elva er tradisjonelt ansett som språkgrensa mellom den tyskspråklige og franskspråklige delen av Sveits.

## Eksterne lenker
*
Landvikvannet

**Landvikvannet** er en innsjø i Landvik i Grimstad kommune, med både ferskvanns- og saltvannsfisk.

Landvikvannet har vært tilknyttet havet (Skagerrak) via Reddalskanalen siden 1877. Vannet har maks dybde på 25 meter, og har ikke oksygeninnhold under fire-fem meters dybde. Ned til to meters dybde er vannet ferskvann, men under dette øker saltinnholdet, og på 20 meters dyp er det mer enn 20 promille salt i vannet.

De vanligste fiskesortene i Landvikvannet er sild, sørv og  ørret, men det er også funnet sik, abbor, flyndre og krabbe. Det er ikke påvist sild i noe annet ferskvann i Norge. Forskere vet ikke hvor silda i Landvikvannet gyter, om de gjør det i vannet eller om de reiser ut i havet og kommer tilbake. Genprøver viser at silda skiller seg ut ifra Nordsjøsild.

Vannet har også forekomster av ferskvannsreke (Palaemonetes varians).

## Referanser
Smart Wings

**Smart Wings** er et lavprisflyselskap med base i Praha, hovedstaden i Tsjekkia. Det flyr til en rekke feriedestinasjoner hovedsakelig i Europa slik som Khaniá, Korfu og Burgas.

## Historie
Selskapet ble opprettet og startet flyvninger i 2004. Per dags dato eies det av Travel Service, som i sin tur delvis eies av Icelandair Group.

## Kilder
*informasjonsside om flyselskapet SmartWings på norsk 

## Eksterne lenker
*
Arnold Koller

**Arnold Koller** (1933–) er en sveitsisk politiker som var medlem av Forbundsrådet (regjeringen) mellom 1986 og 1999. 

Koller ble valgt inn som medlem av Forbundsrådet den 10. desember 1986 som medlem av Det kristendemokratiske folkepartiet. Koller representerte kantonen Appenzell Innerrhoden. Koller forlot denne posisjonen den 30. april 1999, etter tretten år som medlem av Forbundsrådet. I Kollers tid som medlem av Forbundsrådet hadde han ansvaret for politi- og justisdepartementet og forsvarsdepartementet. Koller satt også som president for den sveitsiske konføderasjonen i to omganger, først i 1990 og for andre gang i 1997. 

Koller er styreleder i Forum for Federations, en internasjonal organisasjon som skal hjelpe og utvikle bedre praksis for det føderale styresettet i land over hele verden.

## Referanser
Keiser Renzong av Song

**Keiser Rénzōng av Sòng** (kinesisk: 宋仁宗; hanyu pinyin: *Sòng Rénzōng*; født 30. mai 1010, død 30. april 1063), født **Zhào Zhēn** (趙禎), var den fjerde keiser av det kinesiske Nordlige Song-dynastiet fra 1022 til 1063. 

## Liv og virke
### Bakgrunn
Han var en av sønnene til den tidligere keiseren, Zhenzong. Til tross for sin lange regjeringsperiode på over 40 år, er ikke Rénzōng særlig kjent som en Kinas keisere. 

### Virke
Rénzōngs tid markerte høydepunktet for Sòngs innflytelse og makt, men også begynnelsen på dynastiets langvarige tilbakegang, som kom til å vare de neste 150 årene. 

En mulig årsak til Sòngs tilbakegang er tolkningen av sin egen utenrikspolitikk. Sòng-dynastiets offisielle politikk på denne tiden var pasifistisk, som førte til at militæret ble svekket. Xixia-riket brukte svekkelsen til sin fordel og utkjempet en begrenset krig mot Sòng nær grenseområdene i nordvest. 

Da Rénzōng kom til makten utstedte han dekreter om å styrke militæret, og han brukte også mye ressurser på bestikkelser til Liao-dynastiets regjering, siden landet var en fiende av Xixia som han håpet kunne sikre sikkerheten til Sòng-Kina. 

Denne politikken kom til å koste Sòng mye. Skattene ble økt og bøndene levde i en varig fattigdom. Dette førte til organiserte opprør over store deler av landet, og dermed til at regjeringen mistet mye makt. 

Rénzōng døde av sykdom i 1063, femtito år gammel, og hadde ingen arvtager. Hans tempelnavn (Rénzōng), betyr "Humane forfader."

### Æranavn
Hans lange herskerperiode ble inndelt i hele ni æranavn:
 
* 1023-1032 : Tiansheng (天聖)
* 1032-1033 : Mingdao (明道)
* 1034-1038 : Jingyou (景祐)
* 1038-1040 : Baoyuan (寶元)
* 1040-1041 : Kangding (康定)
* 1041-1048 : Qingli (慶曆)
* 1049-1054 : Huangyou (皇祐)
* 1054-1056 : Zhihe (至和)
* 1056-1063 : Jiayou (嘉祐)

Hans mausoleum er i gravkomplekset for det nordlige Song i Gongyi.

## Legende
1300-tallsverket *[[Fortellinger fra myrlandet]]*, et eventyrlig røverepos med en rekke tråder til virkeligheten ble de første 23 år av Renzongs styre kjent som «de tre overflods era». Men den ble etterfulgt av en stor pestilens omkring år 1048 som desimerte folketallet kraftig. Det var bare bønnene til taoistenes «Guddommelige Læremester» som fikk pesten til å slippe taket til slutt. Den keiserlige emissar som var blitt sendt til «den guddommelige læremesters» kloster trådte skjødesløst inn i «Undertrykkelse av Demonene-hallen», i den tro at historiene om demoner var en bløff for å narre godtroende mennesker.

## Referanser


## Eksterne lenker
*